ΚΑΝΟΝΙΣΜΟΣ (ΕΚ) αριθ. 2863/98 ΤΟΥ ΣΥΜΒΟΥΛΙΟΥ της 30ής Δεκεμβρίου 1998 για την τροποποίηση του κανονισμού (ΕΚ) αριθ. 70/97 σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης και της Κροατίας, καθώς και τις εισαγωγές οίνων καταγωγής Πρώην Γιουγκοσλαβικής Δημοκρατίας της Μακεδονίας και Δημοκρατίας της Σλοβενίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 70/97 του Συμβουλίου της 20ής Δεκεμβρίου 1996 σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης και της Κροατίας, καθώς και τις εισαγωγές οίνων καταγωγής Πρώην Γιουγκοσλαβικής Δημοκρατίας της Μακεδονίας και Δημοκρατίας της Σλοβενίας (1), λήγει στις 31 Δεκεμβρίου 1998 7

ότι το εν λόγω καθεστώς θα χρειαστεί, ενδεχομένως, να αντικατασταθεί από διατάξεις διμερών συμφωνιών οι οποίες θα αποτελέσουν αντικείμενο διαπραγμάτευσης με τις οικείες χώρες 7 ότι, εν τω μεταξύ, θα πρέπει να διατηρηθεί το καθεστώς που παρέχει ο κανονισμός (ΕΚ) αριθ. 70/97 7 ότι οι δασμολογικές οροφές για βιομηχανικά προϊόντα πρέπει να αυξάνονται ετησίως κατά 5 % όπως προβλέπει το άρθρο 4 παράγραφος 1 του προαναφερθέντος κανονισμού 7 ότι, μετά τις τροποποιήσεις της συνδυασμένης ονοματολογίας και των υποδιαιρέσεων του Taric, πρέπει να τροποποιηθεί ανάλογα ο κανονισμός (ΕΚ) αριθ. 70/97 7

ότι ο κανονισμός (ΕΚ) αριθ. 12/97 της Επιτροπής (2) τροποποίησε τον τίτλο IV κεφάλαιο 2 του κανονισμού (ΕΟΚ) αριθ. 2454/93 της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (3) 7 ότι θα πρέπει συνεπώς να τροποποιηθεί αναλόγως το άρθρο 1 παράγραφος 3 του κανονισμού (ΕΚ) αριθ. 70/97 7

ότι για να αποφευχθεί ζημία στην κοινοτική βιομηχανία για τα αγγούρια είναι απαραίτητο να παραχωρηθεί στα προϊόντα αυτά μία δασμολογική ποσόστωση αντί μιας ποσότητας αναφοράς 7

ότι, σύμφωνα με τα συμπεράσματα του Συμβουλίου της 29ης Απριλίου 1997, η ανάπτυξη διμερών σχέσεων μεταξύ της Ευρωπαϊκής Ένωσης και των Δημοκρατιών που προήλθαν από την πρώην Γιουγκοσλαβία, εκτός της Σλοβενίας, εξαρτάται από ορισμένες προϋποθέσεις 7 ότι η ανανέωση των αυτόνομων εμπορικών προτιμήσεων εξαρτάται από το σεβασμό των θεμελιωδών αρχών της δημοκρατίας και των δικαιωμάτων του ανθρώπου και από τη διάθεση των ενδιαφερομένων χωρών να προχωρήσουν στην ανάπτυξη οικονομικών σχέσεων μεταξύ τους 7 ότι, κατά συνέπεια, είναι σκόπιμο να εξεταστεί κατά πόσο η Βοσνία-Ερζεγοβίνη, η Κροατία και η Ομοσπονδιακή Δημοκρατία της Γιουγκοσλαβίας πληρούν τις προϋποθέσεις αυτές 7 ότι το Συμβούλιο ενέκρινε συμπεράσματα στις 9 Νοεμβρίου 1998 για την πρόοδο περί το σεβασμό των όρων αυτών από τις οικείες χώρες 7

ότι στη Βοσνία-Ερζεγοβίνη και στην Κροατία έχει σημειωθεί κάποια πρόοδος όσον αφορά την ενίσχυση της δημοκρατίας και των δικαιωμάτων του ανθρώπου και την ανάπτυξη σχέσεων με τους γείτονές τους 7 ότι, κατά συνέπεια, κρίνεται σκόπιμο να περιληφθούν οι χώρες αυτές και στο αυτόνομο εμπορικό καθεστώς για το 1999 7

ότι, τη στιγμή της επέκτασης των αυτόνομων εμπορικών προτιμήσεων στην Ομοσπονδιακή Δημοκρατία της Γιουγκοσλαβίας, στις 29 Απριλίου 1997, το Συμβούλιο εξέδωσε δήλωση όπου αναφέρονταν οι προσδοκίες του όσον αφορά τον εκδημοκρατισμό, ειδικότερα την πλήρη και ταχεία εφαρμογή της έκθεσης «Gonzalez» 7 ότι, τονιζόταν επίσης, ότι σε περίπτωση που δεν σημειωθεί πρόοδος όσον αφορά την τήρηση των κριτηρίων αυτών, η απόφαση για την παροχή αυτόνομων εμπορικών προτιμήσεων θα αναθεωρηθεί 7 ότι, δεδομένου ότι δεν έχει σημειωθεί σημαντική πρόοδος όσον αφορά τις σχετικές προϋποθέσεις, δεν είναι σκόπιμο να περιληφθεί τη στιγμή αυτή η Ομοσπονδιακή Δημοκρατία της Γιουγκοσλαβίας στο αυτόνομο εμπορικό καθεστώς για το 1999, με την επιφύλαξη ότι θα μπορούσε να συμπεριληφθεί ενδεχομένως σε μεταγενέστερο στάδιο εφόσον οι συνθήκες το επιτρέψουν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 70/97 τροποποιείται ως εξής:

1. Στο άρθρο 1 παράγραφος 3 η φράση «τμήμα 3 του κανονισμού (ΕΟΚ) αριθ. 2454/93 της Επιτροπής» αντικαθίσταται από τη φράση «τμήμα 2 του κανονισμού (ΕΟΚ) αριθ. 2454/93 της Επιτροπής».

2. Η δεύτερη πρόταση του άρθρου 14 αντικαθίσταται από τα ακόλουθα:

«Εφαρμόζεται από την 1η Ιανουαρίου 1997 μέχρι την 31η Δεκεμβρίου 1999».

3. Οι δασμολογικές οροφές που αναγράφονται στη στήλη 4 στα παραρτήματα Γ Ι, Γ ΙΙ, Γ ΙΙΙ και Γ IV αντικαθίστανται για το 1999 από τις οροφές που αναγράφονται στο παράρτημα του παρόντος κανονισμού για τους αντίστοιχους αύξοντες αριθμούς.

4. Επιφέρονται οι ακόλουθες τροποποιήσεις στους κωδικούς ΣΟ και τις περιγραφές των προϊόντων:

α) Στο παράρτημα Γ Ι, αύξοντα αριθμό 01.0050, τα παρακάτω διαγράφονται:

>ΘΕΣΗ ΠΗΝΑΚΑ>

β) Στο παράρτημα Γ Ι, αύξοντα αριθμό 01.0220:

i)

>ΘΕΣΗ ΠΗΝΑΚΑ>

αντικαθίσταται από:

>ΘΕΣΗ ΠΗΝΑΚΑ>

ii)

>ΘΕΣΗ ΠΗΝΑΚΑ>

αντικαθίσταται από:

>ΘΕΣΗ ΠΗΝΑΚΑ>

γ) Στο τέλος του παραρτήματος Γ Ι, η υποσημείωση (1), αντικαθίσταται από την παρακάτω υποσημείωση:

«(1) Η υπαγωγή στην παρούσα διάκριση υπόκειται στις προϋποθέσεις που ορίζονται στις σχετικές κοινοτικές διατάξεις.»

δ) Στο παράρτημα Γ ΙΙ, αύξοντα αριθμό 03.0010:

i) Ο κωδικός ΣΟ 2710 00 85 και η περιγραφή του, καθώς και η υποσημείωση στο τέλος του παραρτήματος διαγράφονται.

ii) Ο κωδικός ΣΟ 2710 00 98 αντικαθίσταται από τον κωδικό 2710 00 97.

5. Στο παράρτημα Γ V, υποδιαιρέσεις Taric:

α) στις οικείες στήλες προστίθενται τα παρακάτω:

>ΘΕΣΗ ΠΗΝΑΚΑ>

β) στον αύξοντα αριθμό 06.0070, οι υποδιαιρέσεις Taric για το ex 7213 91 70 στην τρίτη στήλη γίνονται «91 και 95», και προστίθενται στις οικείες στήλες τα παρακάτω:

>ΘΕΣΗ ΠΗΝΑΚΑ>

6. Στο Παράρτημα Δ:

α) η κατωτέρω δασμολογική παραχώρηση διαγράφεται:

>ΘΕΣΗ ΠΗΝΑΚΑ>

β) στην τέταρτη στήλη, για τη δασμολογική παραχώρηση για ξινολάχανο (αναφέρεται ως κωδικός ΣΟ ex 2004 90 30 και 2005 90 75), το ακόλουθο κείμενο πρέπει να παρεμβληθεί μετά τις λέξεις «ποσότητα αναφοράς»: «(με αύξοντα αριθμό 18.0550)».

7. Στο Παράρτημα Ε:

α) παρεμβάλλονται τα ακόλουθα:

>ΘΕΣΗ ΠΗΝΑΚΑ>

β) στον πίνακα «ΚΩΔΙΚΟΙ TARIC»:

i) Η υποδιαίρεση Taric «40» για τον αύξοντα αριθμό 09.1507, κωδικός ΣΟ ex 0703 20 00, διαγράφεται,

ii) μετά τον αύξοντα αριθμό 09.1507 παρεμβάλλονται τα ακόλουθα:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Δεκεμβρίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 16 της 18. 1. 1997, σ. 1. Κανονισμός όπως τροποποιήθηκε τελευταία από τον Κανονισμό (ΕΚ) αριθ. 2636/97 (ΕΕ L 356 της 31. 12. 1997, σ. 16).

(2) ΕΕ L 9 της 13. 1. 1997, σ. 1.

(3) ΕΕ L 253 της 11. 10. 1993, σ. 1. Κανονισμός όπως τροποποιήθηκε τελευταία από τον Κανονισμό (ΕΚ) αριθ. 75/98 (ΕΕ L 7 της 13. 1. 1998, σ. 3).

ΠΑΡΑΡΤΗΜΑ

>ΘΕΣΗ ΠΗΝΑΚΑ>